2014 m. veiklos rezultatai ir suteiktos paslaugos

2014 m. buvo pirmieji metai, kuomet Įstaiga pradėjo naudotis naujaisiais įgaliojimais, kurie žymiai skiriasi nuo ankstesnių įgaliojimų. Naujasis portfelis apima EIP ir PEE paveldo programas ir naujas „Horizontas 2020“, COSME, LIFE ir EJRŽ programas. EASME yra atsakinga už Sąjungos veiksmų paramos MVĮ, energetikos, aplinkos, jūrų reikalų ir žuvininkystės, verslininkystės ir inovacijų (įskaitant ekologines inovacijas) srityse valdymą, įgyvendinant šias Sąjungos programas: Naujos programos — Įmonių konkurencingumo ir mažųjų bei vidutinių įmonių programa (COSME) — Mokslinių tyrimų ir inovacijų programa („Horizontas 2020“) šiose srityse: energetikos, aplinkos ir išteklių — Aplinkos ir klimato politikos programa (LIFE) — Europos jūrų reikalų ir žuvininkystės fondas (EJRŽF) Paveldo programos — Šios Konkurencingumo ir inovacijų bendrosios programos dalys: Pažangi energetika Europai (PEE) ir ekologinių inovacijų programos. COSME – Įmonių konkurencingumo ir mažųjų bei vidutinių įmonių (MVĮ) programa yra susijusi su Sąjungos įmonių konkurencingumo ir tvarumo stiprinimu ir yra skirta verslumo kultūrai remti siekiant skatinti MVĮ steigimą ir augimą. Pagrindinė veikla — COSME buvo viena naujų programų, 2014 m. pavestų EASME. — Pagrindinės COSME veiklos sritys – komunikacija ir sklaida. Pavyzdžiui, EASME kartu su Turino prekybos rūmais (tinklo partneriu) surengė metinę konferenciją, kuri pritraukė daugiau kaip 700 dalyvių, o suorganizavus 2 000 neformalių ir formalių verslo susitikimų buvo įvardytos 192 potencialios verslo galimybės. „Horizontas 2020“ – ES mokslinių tyrimų ir inovacijų finansavimo programa, kurios tikslas – remti ekonomiką ir užtikrinti mokslo ir technologijų bazę bei pramonės konkurencingumą ateityje, prisidedant prie pažangesnės, darnesnės ir įtraukesnės visuomenės kūrimo. Prognozuojama, kad ją taikant bus pasiekta daugiau laimėjimų ir padaryta atradimų bei bus pirmaujama pasaulyje rinkai perduodant laboratorijose gaunamas puikias idėjas. Inovacijos MVĮ Pagrindinė veikla — 2014 m. EASME pagal „Horizontas 2020“ Inovacijų programą „Inovacijos MVĮ“ paskelbė keturis kvietimus teikti pasiūlymus ir du kitus kvietimus –„Viso internetinio bendradarbiavimo potencialo išnaudojimas ir „Įmonių grupių projektai, skirti naujoms pramoninėms vertės grandinėms“, kurių terminai – 2015 m. kovo ir balandžio mėn. MVĮ priemonė Pagrindinė veikla — Naujos MVĮ priemonės, kuri yra nuolat rengiamas atviras konkursas, įdiegimas buvo labai sėkmingas, kadangi Įstaiga gavo daugiau nei 8 000 paraiškų, kurios turi būti pateiktos laikantis keturių galutinių terminų. Atrinktomis verslo idėjomis siekiama pateikti naujus produktus, įdiegti procesus ir teikti paslaugas. — Pagal programą naudos gavėjams teikiamas konsultuojamasis ugdymas. Buvo apibrėžta konsultuojamojo ugdymo misija ir parengti pradiniai metodikos rinkiniai. Pagrindiniai sąskaitų administratoriai padeda pagal MVĮ priemonę gaunamos naudos gavėjams nustatyti savo konsultuojamojo ugdymo prioritetus ir jiems pasiūlyti vieną instruktorių ar daugiau. Iki metų pabaigos 39 MVĮ nustatė savo poreikius ir pasirinko savo instruktorius, o Įstaiga pasamdė 21 instruktorių. Įstaiga prisideda prie konkretaus tikslo „Užtikrinti perėjimą prie patikimos, prieinamos, visuomenei priimtinos, tvarios ir konkurencingos energetikos sistemos, kuria siekiama sumažinti priklausomybę nuo iškastinio kuro, atsižvelgiant į mažėjantį išteklių kiekį, didėjančius energijos poreikius ir klimato kaitą“ sprendžiant trečiąjį visuomenės uždavinį „užtikrinti saugią, švarią ir efektyviai vartojamą energiją“. Pagrindinė veikla — Dvi iš trijų temų buvo susijusios su sutartine efektyviai energiją naudojančių pastatų viešojo ir privataus sektoriaus partneryste. Trečioji tema buvo susijusi su viešojo ir privataus sektoriaus partneryste procesų pramonės srityje (SPIRE). Įstaiga gavo 63 pasiūlymus, iš kurių 19 buvo rekomenduoti finansavimui gauti. — 15 temų buvo pradėtos nagrinėti mokslinių tyrimų ir inovacijų veiksmų bei koordinavimo ir remiamųjų veiksmų srityje. Įstaiga gavo 393 pasiūlymus, iš kurių 45 buvo atrinkti. — Pirmojo efektyvaus energijos vartojimo konkurso rezultatai parodė, kad parama inovacijoms efektyvaus energijos vartojimo srityje nuo mokslinių tyrimų iki konkretaus taikymo teikia daug vilčių. — Spalio mėn. DG RTD surengtos su viešojo ir privataus sektoriaus partneryste susijusios informacinės dienos metu Įstaiga pristatė savo viešojo ir privataus sektoriaus partnerystės finansavimo temas. — Gruodžio mėn. EASME Briuselyje surengė didelio masto informacinę dieną, kad pristatytų 2015 m. „Horizontas 2020“ energijos vartojimo efektyvumo konkursą, kuriame dalyvavo daugiau kaip 550 dalyvių. — Įstaigos darbuotojai taip pat dalyvavo Europos Komisijos ir pramonės suinteresuotųjų šalių posėdžiuose, susijusiuose su būsimais efektyviai energiją vartojančių pastatų ir SPIRE sutartinės viešojo ir privataus sektoriaus partnerystės prioritetais. Įstaiga prisideda prie bendrų DG RTD ir DG GROW konkrečių tikslų: sukurti efektyviai išteklius ir vandenį naudojančią ir klimato kaitos poveikiui atsparią ekonomiką bei visuomenę, užtikrinti gamtos išteklių ir ekosistemų apsaugą ir tvarų valdymą ir tvarų žaliavų tiekimą bei naudojimą, siekiant patenkinti didėjančio pasaulio gyventojų skaičiaus poreikius, tausiai naudojantis planetos gamtos ištekliais ir ekosistemomis sprendžiant penktąjį visuomenės uždavinį „Su klimato kaita susijusi veikla, aplinka, efektyvus išteklių naudojimas ir žaliavos“. Pagrindinė veikla — 2014 m. Įstaiga buvo atsakinga už „Horizontas 2020“ konkursų, rengiamų atsižvelgiant į penktąjį visuomenės uždavinį, įgyvendinimą, išskyrus didelės politinės reikšmės konkursus arba tuos konkursus, kuriuos įgyvendino kitos įstaigos. — Įstaiga valdė kelis konkursus ir juose dalyvavo, pavyzdžiui, efektyvaus energijos vartojimo, atsparumo nelaimėms ir mėlynojo augimo konkurse. — Lapkričio mėn. Įstaiga surengė informacinę dieną, skirtą 2015 m. rengiamiems konkursams dėl programos „Horizontas 2020“ klimato politikos, aplinkos, išteklių naudojimo efektyvumo ir žaliavų. Šio renginio tikslas – potencialiems pareiškėjams pristatyti 2015 m. rengiamus konkursus ir pateikti pasiūlymų rengimo ir teikimo gaires. Įstaiga valdo Aplinkos ir klimato politikos programą (LIFE), kuria remiamas konkrečių tikslų, susijusių su aplinkos ir klimato politika Sąjungos ir tarptautiniu lygmenimis, pasiekimas. Pagrindinė veikla — Įstaiga valdė šiuos DG ENV/CLIMA paskelbtus kvietimus teikti pasiūlymus: kvietimą teikti pasiūlymus dėl LIFE NVO dotacijų veiklai. Paskelbus šį kvietimą, kuriam buvo skirtas bendras 9 milijonų eurų biudžetas, Įstaiga gavo 66 pasiūlymus. — Kvietimas teikti pasiūlymus dėl gebėjimų stiprinimo projektų – tai atviras konkursas, kuris pasibaigs 2015 m. rugsėjo mėn. Dalyvavimo jame reikalavimus atitinka 15 valstybių narių. — Įstaiga įvertino daugiau kaip 250 pagal atskiras programos dalis (kaip antai klimato politiką ir NVO dotacijas veiklai) pateiktų pasiūlymų (pateikta atitinkamai 190 ir 66 pasiūlymai). — Įstaiga aktyviai dalyvavo LIFE informacinėje dienoje, skirtoje nacionaliniams informacijos centrams, ir surengė dvi informacines dienas, skirtas NVO dotacijoms veiklai. Įstaiga įgyvendino Europos jūrų reikalų ir žuvininkystės fondo (EJRŽF), kuriuo siekiama prisidėti prie konkurencingos, aplinkos požiūriu tvarios, ekonomiškai perspektyvios ir socialiai atsakingos žuvininkystės ir akvakultūros skatinimo ir ES integruotos jūrų politikos (IJP) vystymo skatinimo ir įgyvendinimo, dalis. Pagrindinė veikla — 2014 m. spalio mėn. Įstaigai buvo pavesta įgyvendinti tam tikras Europos jūrų reikalų ir žuvininkystės fondo (EJRŽF) dalis. DG MARE nusprendė Įstaigai pavesti vykdyti 19 EJRŽF veiksmų. — Pirmasis EJRŽF veiksmas Įstaigai buvo faktiškai pavestas vykdyti gruodžio mėn. Įstaiga, bendradarbiaudama su DG MARE, parengė keturių konkursų ir vieno kvietimo teikti pasiūlymus vertinimus. Pažangios energetikos Europai (PEE) programa Pagrindinė veikla Pažangios energetikos Europai (PEE) programa remiama Europos Sąjungos energetikos politika ir jos ambicingas „20–20–20“ įsipareigojimas – 20 % sumažinti šiltnamio efektą sukeliančių dujų kiekį, iki 20 % padidinti atsinaujinančiųjų išteklių energijos suvartojimą ir 20 % sumažinti energijos suvartojimą – ir visus šiuos tikslus pasiekti iki 2020 m. — 2014 m. įstaigos įgyvendintas PEE biudžetas (kuris sudarė 67 milijonus eurų) buvo visapusiškai įvykdytas. Be to, vidutinis laikas, reikalingas tam, kad būtų įvertintos PEE projektų ataskaitos ir sumokėta naudos gavėjams, buvo trumpesnis nei nustatyta pagal sutartinius įsipareigojimus. — Vykdant Pažangios energetikos Europai programą buvo gauta apčiuopiama su ES energetikos politika susijusi nauda. PEE programos poveikio analizė parodė, kad nuo 2007 m. PEE projektai per žiniasklaidos priemones pasiekė daugiau kaip 40 milijonų žmonių visoje Europos Sąjungoje, atsinaujinančios energijos ekvivalentas metiniam elektros suvartojimui buvo suteiktas 7 milijonams piliečių, pirminės energijos ekvivalentas metiniam elektros suvartojimui sutaupytas 2 milijono namų ūkių atveju ir tikėtasi, kad jie paskatins daugiau kaip 3 milijardus eurų tvarios energetikos investicijų. — Įstaiga įvairiuose renginiuose pranešė apie programos rezultatus. Pavyzdžiui, 2014 m. birželio mėn. Įstaiga, bendradarbiaudama su DG ENER, surengė dar vieną EUSEW savaitę – svarbiausią ES renginį, skirtą valdžios institucijoms, energetikos agentūroms, privačioms įmonėms, NVO ir pramonės asociacijoms, padedančioms pasiekti ES energetikos ir klimato tikslų. Šios savaitės metu surengta ir premijos teikimo ceremonija – aukšto lygio politinė konferencija, o visoje ES ir daugelyje pasaulio šalių įvyko 600 renginių, kuriuose dalyvavo apie 1 00 000 dalyvių. — Įvyko keli pagal „ManagEnergy“ iniciatyvą surengti renginiai, visų pirma OPEN DAYS metu. Be to, Įstaigos darbuotojai dalyvavo daugiau kaip 100 projekto posėdžių. Ekologinės inovacijos Pagrindinė veikla Vienas pagrindinių Verslininkystės ir inovacijų programos (EIP) tikslų – remti ekologines inovacijas. Vykdant ekologinių inovacijų projektus daugiausia dėmesio skiriama švaresnei gamybai, aplinkosaugos vadybai bei naujiems produktams ir paslaugoms siekiant užtikrinti, kad darnus vystymasis taptų verslo tikrove. 2014 m. pastangos buvo skirtos: — Kvietimo teikti paraiškas pagal 2013 m. ekologinių inovacijų iniciatyvą procedūros užbaigimui. Paskelbus šį kvietimą buvo pateiktas 461 pasiūlymas. Atlikus įvertinimus finansavimui gauti buvo atrinkti 59 pasiūlymai. Remiantis turimu biudžetu buvo pasirašyti 42 susitarimai dėl dotacijų. — Komunikacija su kuruojančiaisiais GD ir kitomis suinteresuotomis šalimis vyko ištisus metus. Be to, kai kurie susitikimai vyko tuomet, kai Įstaiga aktyviai dalyvavo pristatant programos rezultatus. JK buvo surengtas finansinis susitikimas su ekologinių inovacijų partneriais. Žaliosios savaitės metu buvo pristatyti Nacionalinių informacijos centrų (NIC), FICOB ir „EcoProFabrics“ projektai, o Ispanijoje buvo pristatyta „Ekologinės inovacijos ES fonduose“ iniciatyva. — Įstaigos bendrai finansuojami projektai buvo pripažinti tarptautiniu mastu ir gavo apdovanojimų. PHOBIOR projekto koordinatoriui buvo suteiktas „Energy Globe“ apdovanojimas, Valensijos regionas atrinko LASERMARK ir „EcoBionet“ projektus kaip geriausius 2013 m. Europos aplinkosaugos projektus, o „GEnIuS“ projekto koordinatorius (MVĮ „Directa Plus“) buvo įtrauktas į „Italy Cleantech 10“ Italijos švariausių technologijų MVĮ dešimtuką. — Taigi atsižvelgiant į tai, kas išdėstyta, KIP ekologinių inovacijų programos paveldas vis dar visu pajėgumu ir labai sėkmingai plėtojamas. Su visais 2013 m. kvietimo teikti paraiškas projektais susijusios sutartys yra sudarytos ir daugelis jų jau yra pradėti įgyvendinti. Tebevykdomų projektų vertinimas buvo atliktas atsižvelgiant į nustatytus tikslus; jie buvo baigti vykdyti 2014 m. 100 % išnaudojus biudžeto lėšas.